Nu kommer der igen liv i de lokaler, der tidligere husede Svankjær Efterskole i Thy. Thy-Mors HF og VUC har besluttet at placere en ny uddannelse, HF-Imagine, på skolen, og det blev i går torsdag fejret med flaghejsning. - Det er en stor dag. Vi har længe været på udkig efter det helt rette sted til vores nye uddannelse, og her er de helt rigtige rammer med både værelser og undervisningslokaler, siger Erik Dose Hvid, rektor på Thy-Mors HF og VUC. HF-Imagine bliver en ny toårig HF-uddannelse med fokus på bæredygtighed, klima, kreativitet og naturforståelse, hvor eleverne skal bo på skolen. - Bæredygtighed er tænkt ind i undervisningen, og vi skal gøre det 24 timer i døgnet, så derfor var det nødvendigt med et sted, hvor eleverne også kan bo. Det kan de her, samtidig med der er natur, kultur og et lille bysamfund, og så ligger det midt i Nationalpark Thy. Uddannelsen begynder til i august, og der er ind til videre tilmeldt 18 elever. Der er plads til 25 på HF-Imagine. Thy-Mors HF og VUC står også bag den populære HF Cold Hawaii med fokus på surfing.

Opsummering:
Der skal blandt andet dyrkes grøntsager og laves vilde haver på den gamle Svankjær Efterskole i Thy, når den bliver omdannet til en ny HF-uddannelse.